smcproject/ml-wiki-sentences huggingface dataset:
ആദ്യ സെക്രട്ടറിയായ എ.എം. ഇബ്രാഹിം കാട്ടാമ്പള്ളിയിൽ അഞ്ച് സെന്റ് നൽകി.
തദ്ദേശസ്ഥാപനങ്ങളുടെ സഹായത്തോടെ സ്വന്തം കെട്ടിടമായി.
74 വർഷംപിന്നിടുമ്പോൾ സംസ്ഥാനത്തെ എ പ്ലസ് ഗ്രേഡുള്ള 45 ഗ്രന്ഥശാലകളിൽ ഒന്നായി.
ലൈബ്രറിയിലെ പ്രമുഖ സന്ദർശകർ
എൻ.വി കൃഷ്ണവാരിയർ , പത്മരാജൻ , നരേന്ദ്രപ്രസാദ് , പുതുശ്ശേരി രാമചന്ദ്രൻ , അയ്യപ്പപണിക്കർ തുടങ്ങിയ പ്രമുഖർ ഗ്രന്ഥശാല സന്ദർശിച്ചിട്ടുണ്ട്‌.
ശേഖരത്തിലെ പ്രത്യേകതകൾ
എം.എസിന്റെ കൈയൊപ്പിട്ട പുസ്തക ശേഖരം, പ്രധാനമന്ത്രിയായിരുന്ന ജവഹർലാൽ നെഹ്റു മരിച്ചപ്പോൾ ഗ്രന്ഥശാല അയച്ച അനുശോചന കത്തും അതിന്റെ മറുപടി കത്തും എന്നിങ്ങനെ അമൂല്യരേഖകളും ഗ്രന്ഥശാലയിൽ സൂക്ഷിക്കുന്നു.
ഡോക്യൂമെന്ററി
ഗ്രന്ഥശാലയെക്കുറിച്ച് ഷാജി കാട്ടാമ്പള്ളി, രചനയും സംവിധാനവും നിർവഹിച്ച് "നക്ഷത്രങ്ങൾക്ക് മീതെ " എന്നൊരു ഡോക്യൂമെന്ററി ചിത്രം പുറത്തിറക്കിയിട്ടുണ്ട്.
ഈ ഡോക്യുമെന്ററിക്ക് സത്യജിത്ത്റേ ഇന്റർനാഷണൽ ചലച്ചിത്ര മേളയിൽ മികച്ച രണ്ടാമത്തെ ഡോക്യുമെന്ററിക്കുള്ള പുരസ്കാരം ലഭിച്ചു.
പുരസ്കാരങ്ങൾ പ്രഥമ പുത്തൂർ സോമരാജൻ പുരസ്കാരം, എൻ.ഇ.
ബാലറാം പുരസ്കാരം, മികച്ച ഗ്രാമീണ ലൈബ്രറിക്കുള്ള സംസ്ഥാന ലൈബ്രറി കൗൺസിൽ പുരസ്കാരം അവലംബം ↑ https://www.deshabhimani.com/news/kerala/news-kollamkerala-15-11-2024/1149325 ↑ https://www.dcbooks.com/the-kerala-state-library-council-awards-were-announced.html
ഡോ. ബി.സി. റോയ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് റിസർച്ച് ഇംഗ്ലീഷ് വിലാസം https://ml.wikipedia.org/wiki/Dr_B_C_Roy_Institute_of_Medical_Sciences_%26_Research
പശ്ചിമ ബംഗാളിലെ , പശ്ചിമ മേദിനിപൂർ ജില്ലയിലെ ഐഐടി ഖരഗ്പൂർ കാമ്പസിന് പുറത്തുള്ള ബലറാംപൂരിലുള്ള ഒരു മെഡിക്കൽ സ്കൂളും ഗവേഷണ സ്ഥാപനവുമാണ് ഡോ. ബി.സി. റോയ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് റിസർച്ച് .
സ്ഥാപനത്തിന്റെ ഭാഗമായ ഡോ. ശ്യാമ പ്രസാദ് മുഖർജി സൂപ്പർ സ്പെഷ്യാലിറ്റി ഹോസ്പിറ്റൽ എന്നറിയപ്പെടുന്ന ആശുപത്രി കാർഡിയാക് , ന്യൂറോ സർജറി, ഓർഗൻ ട്രാൻസ്പ്ലാൻറേഷൻ , ഓങ്കോളജി , ട്രോമ തുടങ്ങിയ സ്പെഷ്യാലിറ്റികളുള്ള 400 കിടക്കകളുള്ള മൾട്ടി-സ്പെഷ്യാലിറ്റി ഹോസ്പിറ്റലാണ്.
ഇതിനുപുറമെ ആശുപത്രിയിൽ, ടെലിമെഡിസിൻ , ടിഷ്യു എഞ്ചിനീയറിംഗ്, ബയോഇലക്‌ട്രോണിക്‌സ് തുടങ്ങിയ അത്യാധുനിക ഗവേഷണ സൗകര്യങ്ങൽ സജ്ജീകരിക്കുകയും പിന്നീട് 750 കിടക്കകളുടെ ശേഷിയിലേക്ക് വികസിപ്പിക്കുകയും ചെയ്തു.
50 ബിരുദ മെഡിക്കൽ സീറ്റുകളോടെ അദ്ധ്യാപനം തുടങ്ങാനാണ് ഉദ്ദേശിക്കുന്നത്.
2018 അവസാനത്തോടെ ഇൻസ്റ്റിറ്റ്യൂട്ട് പ്രവർത്തനക്ഷമമാകുമെന്നാണ് കരുതുന്നത്.
ഐഐടി ഖരഗ്പൂരും ഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസും സംയുക്തമായാണ് വിവിധ ഗവേഷണ, അക്കാദമിക്, മെഡിക്കൽ ഇൻഫ്രാസ്ട്രക്ചർ ആസൂത്രണം നടത്തുന്നത്.
മെഡിക്കൽ കോളേജിനും ആശുപത്രിക്കും ഉള്ളിൽ
IIT ഖരഗ്പൂർ അനുസരിച്ച്, ഘട്ടം - I ൽ, 400 കിടക്കകളുള്ള സൂപ്പർ സ്പെഷ്യാലിറ്റി ആശുപത്രി 2019ൽ ആരംഭിക്കും.
ബിരുദ, ബിരുദാനന്തര മെഡിക്കൽ കോഴ്‌സുകൾ 2021–22 അധ്യയന വർഷത്തിൽ ആരംഭിക്കുമെന്ന് പ്രതീക്ഷിക്കുന്നു.
ഇൻസ്റ്റിറ്റ്യൂട്ട് അനുസരിച്ച്, 10% കിടക്കകൾ സൗജന്യമാണ്, 65% കിടക്കകൾക്ക് കേന്ദ്ര-സംസ്ഥാന ആരോഗ്യ ഇൻഷുറൻസ് സ്കീമുകളിലെ നിരക്കുകൾ അനുസരിച്ച് ഈടാക്കും.
പാരാമെഡിക്കൽ, ടെക്‌നിക്കൽ വിദഗ്ധരെ പരിശീലിപ്പിക്കുന്നതിനായി നഴ്‌സിംഗ് കോളേജും സ്‌കൂളും വികസിപ്പിക്കാനും ഉൾപ്പെടുത്താനും പദ്ധതിയുണ്ട്.
ഇന്ത്യയിൽ COVID-19 ലോക്ക്ഡൗൺ സമയത്ത്, പശ്ചിമ ബംഗാളിലേക്ക് മടങ്ങുന്ന അന്തർ സംസ്ഥാന യാത്രക്കാരുടെ ക്വാറന്റൈൻ കേന്ദ്രമായി ആളില്ലാത്ത ആശുപത്രി കെട്ടിടം പ്രവർത്തിച്ചു.
ഐഐടി ഖരഗ്പൂരിന്റെ 71-ാം സ്ഥാപക ദിനത്തിൽ, 2021  മുതൽ മെഡിക്കൽ കോഴ്‌സുകൾ ആരംഭിക്കുമെന്ന് ഇന്ത്യാ ഗവൺമെന്റിലെ വിദ്യാഭ്യാസ മന്ത്രാലയം സെക്രട്ടറി അമിത് ഖരെ പ്രഖ്യാപിച്ചു.
ഇന്നത്തെ കണക്കനുസരിച്ച്, ആശുപത്രിയിൽ 160 ജനറൽ ബെഡുകളും 90 ഐസിയു കിടക്കകളും 10 ചൈൽഡ് ക്രിബ് കാരിയറുകളുമുണ്ട്, അതിൽ 44 ഐസിയു ബെഡുകളും അർജുൻ മൽഹോത്രയാണ് സംഭാവന ചെയ്തത്.
ഇതും കാണുക പശ്ചിമ ബംഗാളിലെ ഉന്നത വിദ്യാഭ്യാസ സ്ഥാപനങ്ങളുടെ പട്ടിക സ്കൂൾ ഓഫ് മെഡിക്കൽ സയൻസ് ആൻഡ് ടെക്നോളജി IIT ഖരഗ്പൂർ അവലംബം പുറംകണ്ണികൾ ഔദ്യോഗിക YouTube വീഡിയോ ഡോ. ബി.സി. റോയ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് റിസർച്ച് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഫലകം:Indian Institute of Technology Kharagpur
തടിയന്റവിടെ നസീർ ഇംഗ്ലീഷ് വിലാസം https://ml.wikipedia.org/wiki/Thadiyantevide_Nasir
നിരവധി തീവ്രവാദ, ക്രിമിനൽ കേസുകളിൽ പ്രതിയാവുകയും, വിചാരണ പൂർത്തിയായ കേസുകളിൽ കുറ്റവാളിയെന്ന് കണ്ടെത്തി ഇപ്പോൾ തടവിൽ കഴിയുകയും ചെയ്യുന്ന കണ്ണൂർ സ്വദേശിയാണ് തടിയന്റവിട നസീർ അഥവാ ഉമ്മർ ഹാജി എന്നറിയപ്പെടുന്ന നീർച്ചാൽ ബെയ്തുൽ ഹിലാലിൽ തടിയന്റവിടെ നസീർ .
കാശ്മീർ റിക്രൂട്ട്മെന്റ് കേസ് , 2008-ലെ ബംഗളുരു സ്ഫോടന പരമ്പര കേസ്, ഇ.
കെ. നായനാർ വധശ്രമക്കേസ് , തീവ്രവാദ പ്രവർത്തനങ്ങൾക്കായി പണമുണ്ടാക്കാൻ ചെയ്ത കാച്ചപ്പള്ളി ജൂവലറി കവർച്ച , കോഴിക്കോട് ഇരട്ട സ്ഫോടനക്കേസ് , അബ്ദുൾ നാസർ മഅ്ദനിയുടെ മോചനമാവശ്യപ്പെട്ട് തമിഴ്നാട് സർക്കാരിന്റെ ബസ് കളമശ്ശേരിയിൽ കത്തിച്ച കേസ് തുടങ്ങിയവയാണ് ഇയാൾ ഉൾപ്പെട്ട പ്രധാന കേസുകൾ.
പാകിസ്താൻ ആസ്ഥാനമാക്കി പ്രവർത്തിക്കുന്ന തീവ്രവാദ സംഘടന ലഷ്കർ-ഇ-ത്വയ്യിബയുടെ ദക്ഷിണേന്ത്യൻ കമാൻഡറാണ് ഇയാൾ എന്ന് പൊതുവേ കരുതപ്പെടുന്നു .
മുൻ പി.ഡി.പി പ്രവർത്തകനും കണ്ണൂർ ഏരിയയിൽ ഭാരവാഹകനും ആയിരുന്നു.
കെ നായനാർ വധശ്രമക്കേസിൽ പ്രതി ചേർക്കപ്പെട്ട ശേഷം ഉപാധികളോടേ ജാമ്യത്തിൽ ഇറങ്ങിയ ആളാണ് ഇയാൾ .
കേരളത്തിൽ നിന്നും മുസ്‌ലീം യുവാക്കളെ തീവ്രവാദപ്രവർത്തനങ്ങൾക്കായി നിയോഗിക്കുകയും അവർ കാശ്മീരിൽ പാകിസ്താൻ അതിർത്തിയിൽ ഇന്ത്യൻ സുരക്ഷാ സൈനികരുടെ വെടിയേറ്റ് മരിക്കുകയും ചെയ്ത സംഭവത്തിൽ കോടതി ഇയാളെ കുറ്റക്കാരനെന്ന് കണ്ടെത്തുകയും ജീവപര്യന്തം ശിക്ഷിക്കുകയും ചെയ്തിട്ടുണ്ട് .
പ്രവർത്തനങ്ങളും കുറ്റകൃത്യങ്ങളും
അന്വേഷണോദ്യോഗസ്ഥരുടെ അഭിപ്രായ പ്രകാരം നസീർ തന്റെ പ്രവർത്തനങ്ങൾ തുടങ്ങിയത് അബ്ദുൾ നാസർ മദനി 1989-ൽ ആരംഭിച്ച ഇസ്ലാമിക് സേവാ സംഘിലൂടെ (ഐ.എസ്.എസ്.) ആണ് .
പിന്നീട് ഐ.എസ്.എസ്. നിരോധിക്കപ്പെട്ടതോടെ മദനി പുതിയതായി തുടങ്ങിയ പി.ഡി.പി.യുടെ പ്രവർത്തകനായി.
കോയമ്പത്തൂർ സ്ഫോടന പരമ്പരയെത്തുടർന്ന് മദനി അറസ്റ്റിലായതോടെ നസീർ സ്വന്തം നിലയ്ക്ക് പ്രവർത്തനമാരംഭിച്ചു,
അക്കാലത്ത് മുഖ്യമന്ത്രിയായിരുന്ന ഇ.
കെ. നായനാരെ വധിക്കാനുള്ള ഗൂഢാലോചന പുറത്തായതിനെത്തുടർന്ന് അറസ്റ്റിലായെങ്കിലും പുറത്തിറങ്ങി.
തീവ്രവാദപ്രവർത്തനങ്ങൾക്കായി പണമുണ്ടാക്കാൻ 2002 ജൂൺ 20-ന് എറണാകുളം കിഴക്കമ്പലത്തെ കാച്ചപ്പള്ളി ജൂവലറി ഉടമയെ വെട്ടിപ്പരിക്കേൽപ്പിച്ച് രണ്ടരക്കിലോ സ്വർണ്ണം മോഷ്ടിച്ചിരുന്നു.
ഇക്കാര്യത്തിൽ നസീർ കുറ്റസമ്മതം നടത്തിയിട്ടുണ്ട് .
തടവിലായിരുന്ന മദനിയെ മോചിപ്പിക്കുന്നതിനായി തമിഴ്‌നാട് സർക്കാരിനെ ഭീഷണിപ്പെടുത്തുവാനെന്ന് കരുതപ്പെടുന്ന, തമിഴ്‌നാട് സർക്കാരിന്റെ എറണാകുളത്ത് നിന്ന് പുറപ്പെട്ട ബസ് 2005 സെപ്റ്റംബർ 9-നു തട്ടിയെടുത്ത് യാത്രക്കാരെ പുറത്തിറക്കി കളമശ്ശേരിയിൽ വെച്ച് തീവെച്ച് നശിപ്പിച്ച കേസിൽ പ്രധാന സൂത്രധാരകനും ഒന്നാം പ്രതിയുമാണ് .
ആ കേസിൽ മദനിയുടെ ഭാര്യ സൂഫിയ മഅദനിയും കൂട്ടുപ്രതിയാണ് .
2006 മാർച്ച് മൂന്നിന് കോഴിക്കോട് കെ.എസ്.ആർ.ടി.സി. ബസ്‌സ്റ്റാൻഡിലും, മൊഫ്യൂസൽ ബസ്‌സ്റ്റാൻഡിലുമായി നടന്ന ബോംബ് സ്ഫോടനങ്ങളിൽ കോടതി ഇയാൾ കുറ്റക്കാരനാണെന്ന് കണ്ടെത്തുകയും ജീവപര്യന്തം ശിക്ഷ വിധിക്കുകയും ചെയ്തിട്ടുണ്ട്.
എന്നാൽ കുറ്റക്കാരനല്ലെന്ന് കണ്ടെത്തിയതോടെ ഈ കേസിൽ കോടതി വെറുതെ വിട്ടു.
പിന്നീട് കൂടുതൽ ഗൗരവകരവും ഇന്ത്യാവിരുദ്ധവുമായ കുറ്റങ്ങൾ ചെയ്തതായി ആരോപണമുണ്ട്.
കുടകിലെ തീവ്രവാദ ക്യാമ്പ്, കാശ്മീർ റിക്രൂട്ട്മെന്റ് കേസ് തുടങ്ങിയവയൊക്കെ ഈ കാലത്തെ കേസുകളാണ്.
2008 ഒക്ടോബറിൽ കാശ്മീരിൽ നാല് മലയാളി യുവാക്കൾ സൈന്യത്തിന്റെ വെടിയേറ്റ് മരിച്ച കേസിൽ, തീവ്രവാദ പ്രവർത്തനങ്ങൾക്കായി അവരെ എടുത്ത കേസിൽ ഒളിവിൽ കഴിയവെ പിടിയിലായി.
കാശ്മീർ റിക്രൂട്ട്മെന്റ് കേസിലും നസീർ കുറ്റക്കാരനാണെന്ന് കണ്ടെത്തപ്പെടുകയും ജീവപര്യന്തം ശിക്ഷ ലഭിക്കുകയും ചെയ്തിട്ടുള്ളതാണ്.
വിധി പ്രകാരം കോഴിക്കോട് ഇരട്ട സ്ഫോടനക്കേസിലെ ശിക്ഷ പൂർത്തിയായ ശേഷമാണ് ഈ ശിക്ഷ പ്രാബല്യത്തിൽ വരിക .
2008-ൽ തന്നെ ബംഗളുരുവിൽ നടന്ന സ്ഫോടന പരമ്പര കേസിലും പ്രതിയാണ്.
റഹിം പൂക്കടശ്ശേരി വധശ്രമം , തയ്യിൽ വിനോദ്‌ വധം തുടങ്ങിയ കേസുകൾ, കള്ളനോട്ട് കേസുകൾ, പോലീസുകാരെ ആക്രമിച്ച കേസുകൾ, വിവിധ വ്യാപാരസ്ഥാപനങ്ങളിൽ മോഷണം നടത്തുകയും തെളിവു നശിപ്പിക്കാൻ അവ കത്തിക്കുകയും ചെയ്ത കേസുകൾ, കാർ മോഷണക്കേസുകൾ തുടങ്ങി മറ്റു നിരവധി കേസുകളിലും പ്രതിയാണ്.
ഇന്ത്യൻ മുജാഹിദ്ദീൻ സ്ഥാപകനേതാവായ യാസീൻ ഭട്കൽ , തടിയന്റവിട നസീറുമായി ചേർന്ന് കേരളത്തിൽ തീവ്രവാദപ്രവർത്തനങ്ങൾ നടത്തിയതായി അന്വേഷണ ഉദ്യോഗസ്ഥർക്ക് മൊഴി നൽകിയിട്ടുണ്ട് .
2009 നവംബറിൽ മേഘാലയ അതിർത്തിയിൽ ബംഗ്ലാദേശിൽ ബംഗ്ലാദേശി പോലീസിന്റെ പിടിയിൽ അകപ്പെടുകയായിരുന്നു .
മുംബൈ ഭീകരാക്രമണത്തിന്റെ വാർഷികത്തിൽ ബംഗ്ലാദേശിലെ ഇന്ത്യയുടേയും അമേരിക്കൻ ഐക്യനാടുകളുടേയും എംബസ്സികൾ ആക്രമിക്കാനായിട്ട് എത്തിയതായിരുന്നു എന്ന് പറയപ്പെടുന്നു .
അമേരിക്കൻ ഐക്യനാടുകളിൽ പിടിയിലായ ലെഷ്കർ പ്രവർത്തകൻ ഡേവിഡ് ഹെഡ്‌ലി നൽകിയ സൂചനകളെ തുടർന്നായിരുന്നു അറസ്റ്റുണ്ടായതെന്ന് പറയപ്പെടുന്നു .
കേരളത്തിനു പുറമേ, കർണ്ണാടക, തമിഴ്‌നാട്, ജമ്മു-കാശ്മീർ തുടങ്ങിയ സ്ഥലങ്ങളിലും കേസുകൾ ഉണ്ട്.
ലഭിച്ച ശിക്ഷകൾ വിയ്യൂർ ജയിലാണ് അനുഭവിച്ചുകൊണ്ടിരിക്കുന്നത്.
ജയിലിൽ പ്രശ്നകാരിയാണെന്നും , ജയിൽ സുരക്ഷയ്ക്ക് തന്നെ തടസ്സമാണെന്നും, ജയിലിൽ വെച്ച് ഡൽഹി ഹൈക്കോടതി സ്ഫോടനം ആസൂത്രണം ചെയ്തു നടപ്പിലാക്കി എന്നുമൊക്കെ ആരോപണമുയർന്നിട്ടുണ്ട്.
താജ് വിവാന്ത ഇംഗ്ലീഷ് വിലാസം https://ml.wikipedia.org/wiki/Vivanta_By_Taj
2010 സെപ്റ്റംബറിൽ രാകേഷ് സർണ എംഡിയും സിഇഒയുമായി സ്ഥാപിച്ച ഇന്ത്യൻ ഹോട്ടൽ ചെയിനാണ് വിവാന്ത ബൈ താജ്.
താജ് ഗ്രൂപ്പിൻറെ അനുബന്ധ സ്ഥാപനമായ ദി ഇന്ത്യൻ ഹോട്ടൽസ്‌ കമ്പനി ലിമിറ്റഡിൻറെ ഭാഗമാണ് താജ് വിവാന്ത.
താജ് ഗ്രൂപ്പിൻറെ അനുബന്ധ സ്ഥാപനമായ ദി ഇന്ത്യൻ ഹോട്ടൽസ്‌ കമ്പനി ലിമിറ്റഡിൻറെ പുതിയ ബ്രാൻഡ്‌ ആണ് താജ് വിവാന്ത.
ഈ ബ്രാൻഡ്‌ വന്നതിടെ 19 ഹോട്ടലുകൾ ഈ ബ്രാൻഡിൻറെ കീഴിലായി.
അവരുടെ മുൻപത്തെ സംരംഭമായ ദി ഗേറ്റ് വേ ഹോട്ടൽസിൻറെ വിജയത്തിനു പിന്നാലെയാണ് ഈ ബ്രാൻഡ്‌ കൊണ്ടുവന്നത്.
ഏറ്റവും മുന്തിയ ഗണത്തിൽപ്പെട്ട ആഡംബര ഹോട്ടലുകളായാണ് വിവാന്ത ബൈ താജ് ബ്രാൻഡ്‌ ചെയ്യപ്പെടുന്നത്.
സ്ഥലങ്ങൾ ബാംഗ്ലൂർ
മഹാത്മാഗാന്ധി റോഡ്‌ വൈറ്റ്ഫീൽഡ് – ഇന്റർനാഷണൽ ടെക് പാർക്ക്‌, ബാംഗ്ലൂർ (ഐടിപിബി)
യശ്വന്ത്പൂർ
ബാംഗ്ലൂർ എയർപോർട്ട്
ചെന്നൈ
കന്നെമര
ഫിഷർമാൻസ് കോവ് കോയമ്പത്തൂർ
മുൻ സൂര്യ ഇന്റർനാഷണൽസ് (5 സ്റ്റാർ), റേസ് കോർസ്, കോയമ്പത്തൂർ റെസിഡൻസി കൂർഗ്
മടികേരി ഫരീദാബാദ്
സൂരജ്കുണ്ട് റോഡ്‌ ഗോവ
ഫോർട്ട്‌ ആഗോഡ – നോർത്ത് ഗോവ
ഹോളിഡേ വില്ലേജ് – നോർത്ത് ഗോവ
പനാജി – നോർത്ത് ഗോവ ഗുവാഹത്തി
ഖനപര (ജി. എസ്. റോഡ്‌) ഹൈദരാബാദ്
ബീഗംപെട്ട് ജോധ്പൂർ
ഹരി മഹൽ കേരള
ബേക്കൽ കോവളം – തിരുവനന്തപുരം
കുമരകം
മലബാർ - കൊച്ചി
തിരുവനന്തപുരം ലക്നോ
ഗോംട്ടി നഗർ മുംബൈ
താജ് പ്രസിഡന്റ്‌ / താജ് ഹരി
അംബാസഡർ പൂനെ
വിവാന്ത
ഗേറ്റ് വേ രന്തംബോർ
സവായ് മധോപൂർ ശ്രീനഗർ
ദാൽ വ്യൂ വിദേശ ഹോട്ടലുകൾ
മാൽദീവ്സ്
കോറൽ റീഫ് ശ്രീലങ്ക
ബെൻട്ടോട്ട മലേഷ്യ
ലാങ്ങ്കവി അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Delhi Hotels Archived 2016-10-17 at the Wayback Machine .
ഏഷ്യൻ ക്ലിയറിംഗ് യൂണിയൻ ഇംഗ്ലീഷ് വിലാസം https://ml.wikipedia.org/wiki/Asian_Clearing_Union
ഇറാനിലെ ടെഹ്‌റാൻ ആസ്ഥാനമായി പ്രവർത്തിക്കുന്ന ഏഷ്യൻ ക്ലിയറിംഗ് യൂണിയൻ ( എസിയു ), 1974 ഡിസംബർ 9-ന്, യുണൈറ്റഡ് നേഷൻസ് എക്കണോമിക് ആൻഡ് സോഷ്യൽ കമ്മീഷൻ ഫോർ ഏഷ്യ ആൻഡ് പസഫിക്കിന്റെ (ESCAP) മുൻകൈയിൽ സ്ഥാപിതമായ സംഘടനയാണ്.
സ്ഥാപിതമായ സമയത്ത്, അംഗരാജ്യങ്ങൾക്കിടയിൽ ബഹുമുഖാടിസ്ഥാനത്തിൽ പേയ്‌മെന്റുകൾ ക്ലിയർ ചെയ്യുന്നതിനുള്ള സംവിധാനം നൽകുന്നതിന് യൂണിയൻ അംഗങ്ങൾക്കിടയിൽ യോഗ്യമായ പണമിടപാടുകൾ തീർപ്പാക്കുന്നതിന് പ്രാദേശിക സഹകരണം ഉറപ്പാക്കുക എന്നതായിരുന്നു എസിയു-ന്റെ പ്രാഥമിക ലക്ഷ്യം.
2013 ഒക്‌ടോബറിൽ, യൂണിയൻ അംഗങ്ങൾ - ബംഗ്ലാദേശ്, ഭൂട്ടാൻ, ഇന്ത്യ, മാലിദ്വീപ്, മ്യാൻമർ, നേപ്പാൾ, പാകിസ്ഥാൻ, ശ്രീലങ്ക, ഇറാൻ എന്നിവിടങ്ങളിൽ അന്താരാഷ്ട്ര പേയ്‌മെന്റുകൾ നടത്തുന്ന പ്രധാന സന്ദേശമയയ്‌ക്കൽ ശൃംഖലയായി പ്രവർത്തിക്കുന്നതിന് സെൻട്രൽ ബാങ്ക് ഓഫ് ഇറാൻ വികസിപ്പിച്ചെടുത്ത ഒരു സ്വദേശീയ സംവിധാനം ഉപയോഗിക്കണമെന്ന് നിർദ്ദേശിക്കുന്ന ഒരു പദ്ധതി ഇറാൻ അവതരിപ്പിച്ചു.
നിലവിൽ (2016), ബംഗ്ലാദേശ്, ഭൂട്ടാൻ, ഇറാൻ, ഇന്ത്യ, മാലിദ്വീപ്, നേപ്പാൾ, പാകിസ്ഥാൻ, ശ്രീലങ്ക, മ്യാൻമർ എന്നീ രാജ്യങ്ങളുടെ സെൻട്രൽ ബാങ്കുകളാണ് എസിയു അംഗങ്ങൾ.
അംഗരാജ്യങ്ങളുടെ സെൻട്രൽ ബാങ്കിംഗ് അതോറിറ്റി, എസിയു വഴി പണമിടപാടുകൾ നടത്തുന്നതിനുള്ള വിശദമായ നിർദ്ദേശങ്ങളും രീതികളും പുറപ്പെടുവിച്ചിട്ടുണ്ട്.
ESCAP-ന്റെ ഭൂമിശാസ്ത്രപരമായ പ്രദേശത്ത് സ്ഥിതി ചെയ്യുന്ന സെൻട്രൽ ബാങ്കുകൾക്ക് എസിയു അംഗത്വം തുറന്നിരിക്കുന്നു.
സംസ്ഥാനം കേന്ദ്ര ബാങ്ക് വർഷം ബംഗ്ലാദേശ് ബംഗ്ലാദേശ് ബാങ്ക് 1974 ഭൂട്ടാൻ ഭൂട്ടാൻ റോയൽ മോണിറ്ററി അതോറിറ്റി 1999 ഇന്ത്യ റിസർവ് ബാങ്ക് ഓഫ് ഇന്ത്യ 1974 ഇറാൻ സെൻട്രൽ ബാങ്ക് ഓഫ് ഇസ്ലാമിക് റിപ്പബ്ലിക് ഓഫ് ഇറാൻ 1974 മാലദ്വീപ് മാലിദ്വീപ് മോണിറ്ററി അതോറിറ്റി 2009 Myanmar സെൻട്രൽ ബാങ്ക് ഓഫ് മ്യാൻമർ 1977 നേപ്പാൾ നേപ്പാൾ രാഷ്ട്ര ബാങ്ക് 1974 പാകിസ്താൻ സ്റ്റേറ്റ് ബാങ്ക് ഓഫ് പാകിസ്ഥാൻ 1974 ശ്രീലങ്ക സെൻട്രൽ ബാങ്ക് ഓഫ് ശ്രീലങ്ക 1974 യൂണിറ്റ്
എസിയു ഇടപാടുകളുടെ സെറ്റിൽമെന്റ് യൂണിറ്റ് എസിയു-ന്റെ അക്കൗണ്ടിന്റെ ഒരു പൊതു യൂണിറ്റാണ്.
ഈ യൂണിറ്റ് ഒരു യുഎസ് ഡോളറിന് തുല്യമാണ്, കൂടാതെ ഏഷ്യൻ മോണിറ്ററി യൂണിറ്റ് എസിയു ഡോളറുകളും യൂറോ ഡോളറുകളും ആയി കണക്കാക്കാം.
യോഗ്യമായ ഇടപാടുകൾ
അംഗരാജ്യങ്ങൾ തമ്മിലുള്ള യോഗ്യമായ എല്ലാ ഇടപാടുകളും ഏഷ്യൻ ക്ലിയറിംഗ് യൂണിയൻ വഴി തീർപ്പാക്കേണ്ടതുണ്ട്.
ഏഷ്യൻ ക്ലിയറിംഗ് യൂണിയൻ വഴി തീർപ്പാക്കാൻ യോഗ്യമായ പണമിടപാടുകളിൽ ഇനിപ്പറയുന്നവ ഉൾപ്പെടുന്നു: ഒരു പങ്കാളിയുടെ പ്രദേശത്തെ താമസക്കാരനിൽ നിന്ന് മറ്റൊരു പങ്കാളിയുടെ പ്രദേശത്തെ താമസക്കാരനിലേക്കുള്ള പേയ്‌മെന്റുകൾ, അന്താരാഷ്ട്ര നാണയ നിധിയുടെ ആർട്ടിക്കിൾസ് ഓഫ് എഗ്രിമെന്റ് പ്രകാരം നിർവചിച്ചിരിക്കുന്ന നിലവിലെ അന്താരാഷ്ട്ര ഇടപാടുകൾക്കുള്ള പേയ്മെന്റ്, പണമടയ്ക്കുന്നയാൾ താമസിക്കുന്ന രാജ്യം അനുവദിച്ച പേയ്‌മെന്റ്, ഫെമ 1999, നിയമങ്ങൾ, നിയന്ത്രണങ്ങൾ, ഉത്തരവുകൾ അല്ലെങ്കിൽ നിർദ്ദേശങ്ങൾ എന്നിവയ്ക്ക് കീഴിലുള്ള മെമ്മോറാണ്ടം എസിഎമ്മിന്റെ നിർദ്ദിഷ്ട വ്യവസ്ഥകൾ അനുസരിച്ചുള്ള പേയ്‌മെന്റ്.
മാറ്റിവച്ച പേയ്‌മെന്റ് നിബന്ധനകളിൽ എസിയു അംഗ രാജ്യങ്ങൾ തമ്മിലുള്ള കയറ്റുമതി കൂടാതെ / അല്ലെങ്കിൽ ഇറക്കുമതി ഇടപാടുകൾക്കുള്ള പേയ്‌മെന്റ്.
യോഗ്യതയില്ലാത്ത ഇടപാടുകൾ
ഏഷ്യൻ ക്ലിയറിംഗ് യൂണിയൻ വഴി പണമടയ്ക്കലിന് ഇന്നിപ്പറയുന്നവയ്ക്ക് അർഹതയില്ല: - നേപ്പാളും ഇന്ത്യയും അല്ലെങ്കിൽ ഭൂട്ടാനും ഇന്ത്യയും തമ്മിലുള്ള പേയ്‌മെന്റ്; നേപ്പാളിലെ ഒരു ഇറക്കുമതിക്കാരൻ ഇന്ത്യയിൽ നിന്നുള്ള ഇറക്കുമതിയുമായി ബന്ധപ്പെട്ട ചില ഒഴിവാക്കലുകൾ ഒഴികെ, വിദേശ നാണയത്തിൽ പേയ്‌മെന്റ് അയക്കാൻ നേപ്പാൾ രാഷ്ട്ര ബാങ്ക് അനുവദിച്ചിട്ടുണ്ട്, അന്താരാഷ്ട്ര നാണയ നിധി നിർവചിച്ചിരിക്കുന്ന, അംഗരാജ്യങ്ങൾ തമ്മിലുള്ള പരസ്പര ധാരണയിലല്ലാതെ, നിലവിലുള്ള അന്താരാഷ്ട്ര ഇടപാടുകളുടെ അക്കൗണ്ടിൽ ഇല്ലാത്ത പേയ്‌മെന്റുകൾ, കൂടാതെ ഏഷ്യൻ ക്ലിയറിംഗ് യൂണിയൻ നൽകുന്ന സൗകര്യത്തിലൂടെ റൂട്ട് ചെയ്യപ്പെടുന്നതിന് യോഗ്യമല്ലെന്ന് ഏഷ്യൻ ക്ലിയറിംഗ് യൂണിയൻ കാലാകാലങ്ങളിൽ പ്രഖ്യാപിച്ചേക്കാവുന്ന മറ്റ് പേയ്‌മെന്റുകൾ.
ഇതും കാണുക ഏഷ്യ കൊഓപ്പറേഷൻ ഡയലോഗ് ഏഷ്യൻ കറൻസി യൂണിറ്റ് ഏഷ്യ-പസഫിക് വ്യാപാര കരാർ ഏഷ്യൻ വികസന ബാങ്ക് യൂറോപ്യൻ പേയ്മെന്റ് യൂണിയൻ ഇന്റർനാഷണൽ ക്ലിയറിംഗ് യൂണിയൻ അവലംബം
ലോസ്റ്റ് ഇൻ ട്രാൻസ്ലേഷൻ (ചലച്ചിത്രം)
സോഫിയ കൊപ്പോള രചനയും സംവിധാനവും നിർവഹിച്ച് 2003ൽ പുറത്തിറങ്ങിയ ഒരു റൊമാന്റിക് കോമഡി-ഡ്രാമ ചിത്രമാണ് ലോസ്റ്റ് ഇൻ ട്രാൻസ്ലേഷൻ.
അമേരിക്കൻ സിനിമാ താരമായ ബോബ് ഹാരിസായി ബിൽ മുറെ വേഷമിടുന്നു.
ജീവിതമധ്യസ്ഥാനത്തെ പ്രതികൂലത അനുഭവിക്കുമ്പോൾ സുന്തോറി വിസ്കി പ്രോത്സാഹിപ്പിക്കാൻ ടോക്ക്യോയിലേക്ക് യാത്ര ചെയ്യുന്ന അദ്ദേഹത്തിന്റെ കഥയാണ് ചിത്രം പറയുന്നത്.
അവിടെവെച്ച്, ഷാർലറ്റ് എന്ന മറ്റൊരു അമേരിക്കൻ സ്ത്രീയുമായി  അയാൾ സൌഹൃദം സ്ഥാപിക്കുന്നു (ചാൾലറ്റ് എന്ന കഥാപാത്രത്തിൽ സ്കാർലെറ്റ് ജോഹാൻസൺ വേഷമിടുന്നു).
ജിയോവന്നി റിബിസി , അന്ന ഫാരിസ് , ഫുമിഹിരോ ഹയാഷി എന്നിവരും പ്രധാന വേഷങ്ങളിലെത്തുന്നു.
ജപ്പാനിലെ സാംസ്കാരിക സ്ഥാനചലനത്തിന്റെ പശ്ചാത്തലത്തിൽ അന്യവൽക്കരണത്തിന്റെയും വിച്ഛേദിക്കലിന്റെയും പ്രമേയങ്ങൾ ഈ ചിത്രം പര്യവേക്ഷണം ചെയ്യുന്നു.
മുഖ്യധാരാ കഥാകൗശലങ്ങളെ വിമർശിക്കുകയും  പൊതുവായി റൊമാൻസിനെ ചിത്രീകരിക്കുന്ന പ്രമാണങ്ങളെ ലംഘിക്കുകയും ചെയ്യുന്ന ഒരു ചിത്രമാണിത്.
ടോക്കിയോയിൽ സമയം ചെലവഴിക്കുകയും നഗരത്തെ ഇഷ്ടപ്പെടുകയും ചെയ്തതിന് ശേഷമാണ് കൊപ്പോള ഈ ചിത്രം എഴുതാൻ തുടങ്ങിയത്.
1999-ൽ  ടോക്കിയോയിലെ പാർക്ക് ഹയാത്തിൽ വെച്ച്  അവർ തൻ്റെ ആദ്യ ഫീച്ചർ ഫിലിമായ "ദി വിർജിൻ സൂസൈഡ്സ്" എന്ന ചിത്രത്തിൻ്റെ പ്രചാരണ വേളയിൽ  ഒരു "റൊമാന്റിക് വിഷാദം" അനുഭവിക്കുന്ന രണ്ട് കഥാപാത്രങ്ങളെക്കുറിച്ച് ഒരു കഥ രൂപീകരിക്കാൻ തുടങ്ങി.
തുടക്കത്തിൽ തന്നെ ബോബ് ഹാരിസിന്റെ വേഷം മുറെ ചെയ്യുമെന്ന് കോപ്പോള വിഭാവനം ചെയ്തിരുന്നു.
ഒരു വർഷം വരെ അദ്ദേഹത്തെ നിയമിക്കാൻ  ശ്രമിക്കുകയും നിരന്തരമായി  ടെലിഫോൺ സന്ദേശങ്ങളും കത്തുകളും അയയ്ക്കുകയും ചെയ്തു.
ഈ വേഷം ചെയ്യാൻ മുറെ സമ്മതിച്ചെങ്കിലും, അദ്ദേഹം ഒരു കരാറിൽ ഒപ്പുവച്ചില്ല, താൻ യഥാർത്ഥത്തിൽ ചിത്രീകരണത്തിന് ഹാജരാകുമോ എന്ന് അറിയാതെ കൊപ്പോള ചിത്രത്തിന്റെ 4 ദശലക്ഷം ഡോളർ ബജറ്റിന്റെ നാലിലൊന്ന് ചെലവഴിച്ചു.
ഒടുവിൽ  ബിൽ മുറെ ചിത്രീകരണത്തിന് എത്തിയപ്പോൾ താൻ അനുഭവിച്ച വലിയ ആശ്വാസത്തെക്കുറിച്ച് സോഫിയ കോപ്പോള വിവരിച്ചു.
2002 സെപ്റ്റംബർ 29ന് ആരംഭിച്ച പ്രധാന ഛായാഗ്രഹണം 27 ദിവസം നീണ്ടുനിന്നു.
ചെറിയ സംഘവും കുറഞ്ഞ ഉപകരണങ്ങളും ഉപയോഗിച്ച് ചിത്രീകരിക്കുന്ന സമയത്ത് കൊപ്പോള ഒരു അനുയോജ്യമായ ക്രമാവലി  പാലിച്ചു.
തിരക്കഥ ഹ്രസ്വമായിരുന്നു.
ചിത്രീകരണത്തിന് ഇടയിൽ കൊപ്പോള പലപ്പോഴും ഗണ്യമായ മെച്ചപ്പെടുത്തലുകൾ അനുവദിച്ചിരുന്നു.
ചിത്രത്തിന്റെ ഛായാഗ്രഹണ സംവിധായകൻ ലാൻസ് അക്കോർഡ് കഴിയുന്നത്ര തവണ സ്വാഭാവികവെളിച്ചം ഉപയോഗിക്കുകയും നിരവധി ജാപ്പനീസ് വ്യവസായ സ്ഥലങ്ങളും പൊതു ഇടങ്ങളും ചിത്രീകരണത്തിനുള്ള  സ്ഥലങ്ങളായി ഉപയോഗിക്കുകയും ചെയ്തു.
10 ആഴ്ചത്തെ എഡിറ്റിംഗിന് ശേഷം, കോപ്പോള അമേരിക്കയുടെയും കാനഡയുടെയും വിതരണാവകാശം ഫോക്കസ് ഫീച്ചറുസിനു വിറ്റു.
തിയേറ്റർ റിലീസിനുമുമ്പ് സുപ്രസിദ്ധി  സൃഷ്ടിച്ച് കമ്പനി ചിത്രത്തെ പ്രോത്സാഹിപ്പിച്ചു.
ലോസ്റ്റ് ഇൻ ട്രാൻസ്ലേഷൻ 2003 ഓഗസ്റ്റ് 29 ന് ടെല്ലുരൈഡ് ഫിലിം ഫെസ്റ്റിവലിൽ പ്രദർശിപ്പിപിച്ചു.
2003 സെപ്റ്റംബർ 12 ന് അമേരിക്കൻ തിയേറ്ററുകളിലേക്ക് ചലച്ചിത്രം വിതരണം ചെയ്യുകയും വലിയ വാണിജ്യ വിജയം കൈവരിക്കുകയും ചെയ്തു.
ലോകമെമ്പാടും 118 ദശലക്ഷം ഡോളർ കരസ്ഥമാക്കി വിമർശനാത്മക പ്രശംസ നേടുകയും ചെയ്തു..
76-ാമത് അക്കാദമി അവാർഡിൽ, ലോസ്റ്റ് ഇൻ ട്രാൻസ്ലേഷൻ മികച്ച ഒറിജിനൽ തിരക്കഥ പുരസ്കാരം നേടി, കൂടാതെ മികച്ച ചിത്രം, മികച്ച സംവിധായകൻ (കോപ്പോല), മികച്ച നടൻ (മുര്രേ) എന്നീ പുരസ്കാരങ്ങൾക്കും ഈ ചിത്രം നാമനിർദ്ദേശം ചെയ്യപ്പെട്ടു.
മൂന്ന് ഗോൾഡൻ ഗ്ലോബ് അവാർഡുകളും മൂന്ന് ബ്രിട്ടീഷ് അക്കാദമി ഫിലിം അവാർഡുകളുമാണ്  ഈ ചലച്ചിത്രം നേടിയ മറ്റ് പുരസ്കാരങ്ങൾ.
കഥാപ്രസ്താവനം
സൺടറിയുടെ i id="mwRA" /i വിസ്കി വരുമാനകരമായ പ്രചാരണങ്ങളിൽ പ്രത്യക്ഷപ്പെടാൻ ടോക്കിയോയിലെത്തുന്ന ജനപ്രീതി ക്ഷയിച്ചുക്കൊണ്ടിരിക്കുന്ന അമേരിക്കൻ ചലച്ചിത്ര താരമാണ് ബോബ് ഹാരിസ്.
അദ്ദേഹം ടോക്കിയോയിലെ ഉയർന്ന നിലവാരമുള്ള പാർക്ക് ഹയാത്തിൽ താമസിക്കുകയാണെങ്കിലും 25 വർഷത്തെ ദാമ്പത്യത്തിലെ പ്രശ്നങ്ങളും മധ്യവയസ്സിന്റെ പ്രതിസന്ധിയും കാരണം ദയനീയാവസ്ഥയിലാണ്.
ഹോട്ടലിൽ എത്തിയ മറ്റൊരു അമേരിക്കക്കാരികാരിയാണ് ഷാർലറ്റ്.
യേൽ സർവകലാശാലയിൽ നിന്ന് തത്വശാസ്ത്രത്തിൽ ബിരുദം നേടിയ അവൾ ഭർത്താവ് ജോണിനൊപ്പം യാത്ര ചെയ്യുന്നു.
പ്രശസ്ത വ്യക്തികളുടെ ഛായാചിത്രകാരനാണ് ജോൺ.
ഷാർലറ്റ് അവളുടെ വിവാഹജീവിതത്തിലെ പ്രതീക്ഷകൾ പൂർത്തീകരിക്കാത്തതിനാൽ വിവാഹത്തെക്കുറിച്ച് സംശയിക്കുകയും അവളുടെ ഭാവിയെക്കുറിച്ച് ഓർത്ത് സമാനമായ നിരാശയിലാണ്.
ടോക്യോയിലെത്തിയ അവരുടെ പുതിയ ജീവിതം സാംസ്കാരിക മാറ്റത്തിന്റെ വെല്ലുവിളികൾക്ക് മുന്നിൽ തകർന്നു.
ഹോട്ടലിന്റെ പരിസരത്ത് അലഞ്ഞുതിരിയുകയായിരുന്നു അവരുടെ ജീവിതം.
ഈ ഇടവേളയിൽ ഷാർലറ്റ് ഐകെബാന പഠിക്കാൻ തുടങ്ങി.
സിനിമയുടെ പ്രചാരണത്തിനായി ഹോട്ടലിൽ എത്തിയ ഹോളിവുഡ് നടി കെല്ലിയെ കണ്ടപ്പോൾ ഷാർലറ്റ് അസ്വസ്ഥതയായി.
ജോണും കെല്ലിയും മുമ്പ് ഒന്നിച്ച് പ്രവർത്തിച്ചിട്ടുണ്ട്.
ബോബും ഷാർലറ്റും പലപ്പോഴും ഹോട്ടലിൽ കണ്ടുമുട്ടി.
ഒടുവിൽ ഹോട്ടൽ ബാറിൽ വെച്ച് അവർ പരസ്പരം  പരിചയപ്പെടുകയും ചെയ്തു.
ജോലിയുടെ ഭാഗമായി ജോൺ ടോക്കിയോയുടെ പുറത്തു പോകുമ്പോൾ ചാർലറ്റ് തന്റെ കൂട്ടുകാരെ കാണാൻ ബോബിനെ ഒരു ബാറിലേയ്ക്ക് ക്ഷണിക്കും.
ആ രാത്രി അവർ ഒരുമിച്ച് ടോക്കിയോ നഗരത്തിന്റെ ഭംഗി ആസ്വദിക്കുകയും ഒരുമിച്ച് സമയം ചിലവൊഴിക്കുകയും ചെയ്യും.
പിന്നീട്  ബോബും ചാർലറ്റും കൂടുതൽ സമയം ചെലവഴിച്ചു, അവരുടെ സൌഹൃദം ശക്തമായി.
ഒരു രാത്രി, ടെലിവിഷൻ വീക്ഷിക്കുകയും കുടിക്കുകയും ചെയ്യുമ്പോൾ, ചാർലറ്റിന്റെ വ്യക്തിഗത അനിശ്ചിതതകളെയും അവരുടെ വിവാഹിത ജീവിതത്തെയും കുറിച്ച് അവർ ഹൃദ്യമായി സംസാരിച്ചു.
ഭാര്യയുമായുള്ള അസ്വസ്ഥമായ സംഭാഷണത്തിന് ശേഷം, ബോബ് ഹോട്ടൽ ബാറിലെ ഒരു ജാസ് ഗായികയുമായി സമയം ചെലവഴിച്ചു.
അടുത്ത ദിവസം ബോബിന്റെ മുറിയിൽ ആ സ്ത്രീ പാടുന്നത് ചാർലറ്റ് കെട്ടതിനു പുറമേ  ബോബും ചാർലറ്റും തമ്മിൽ സ്പർധ ഉണ്ടായി.
വൈകുന്നേരം ഇരുവരും വീണ്ടും കണ്ടുമുട്ടുകയും അടുത്ത ദിവസം താൻ ടോക്കിയോ വിടുമെന്ന് ബോബ് വെളിപ്പെടുത്തുകയും ചെയ്യുന്നു.
ഹോട്ടൽ ബാറിൽ അവസാനമായി സന്ദർശിക്കുമ്പോൾ, ബോബും ചാർലറ്റും ഐക്യപ്പെടുകയും തമ്മിൽ പിരിയേണ്ടതിന്റെ ദുഃഖം പങ്കിടുകയും ചെയ്യുന്നു.
പിറ്റെ രാവിലെ, ബോബ് ഹോട്ടൽ വിടുമ്പോൾ, അവരും ചാർലറ്റും ഹൃദ്യമായെങ്കിലും അസംതൃപ്തമായ വണക്കങ്ങളോടെ വിട പറഞ്ഞു.
എയർപോർട്ടിലേക്കുള്ള ടാക്സി യാത്രയിൽ, ബോബ് തിരക്കേറിയ തെരുവിൽ ചാർലറ്റിനെ കാണുമ്പോൾ കാർ നിർത്തി, അവളുടെ അരികിലേക്ക് നടന്നെത്തി അവളെ ആലിംഗനം ചെയ്തു.
ബോബ് അവളുടെ ചെവിയിൽ എന്തോ പറഞ്ഞതിന് ശേഷം രണ്ടുപേരും ചുംബനം പങ്കിട്ടു, ബോബിന്റെ മുഖത്ത് ആദ്യമായി ഒരു സ്മിതം പ്രത്യക്ഷപ്പെട്ടു.
അഭിനയതാകൾ ബിൽ മുറെ (ബോബ് ഹാരിസ്)-  ജനപ്രീതി ക്ഷയിച്ചുക്കൊണ്ടിരിക്കുന്ന അമേരിക്കൻ ചലച്ചിത്ര താരമായി   വേഷമിടുന്നു.
സ്കാർലറ്റ് ജോഹാൻസൺ (ഷാർലറ്റ)- അടുത്തിടെ കോളേജ് ബിരുദധാരിയായ വേഷമിടുന്നു.
ജിയോവന്നി റിബിസി (ജോൺ) ഷാർലറ്റിന്റെ ഭർത്താവ്, ഒരു സെലിബ്രിറ്റി ഫോട്ടോഗ്രാഫറായി വേഷമിടുന്നു.
അന്ന ഫാരിസ് -കെല്ലി എന്ന ഹോളിവുഡ് നടിയായി വേഷമിടുന്നു.
ഫുമിഹിരോ ഹയാഷി (ചാർളി)- ഷാർലറ്റിന്റെ സുഹൃത്ത് വേഷമിടുന്നു.
കാതറിൻ ലാംബെർട്ട് ജാസ് ഗായികയായി വേഷമിടുന്നു.
മാത്യു മിനാമി താൻ ആയി തന്നെ അവതരിപ്പിക്കുന്നു.
ഹിരോഷി ഫുജിവാര - പേര് വെളിപ്പെടുത്താത്ത പാർട്ടി അതിഥിയായി വേഷമിടുന്നു.
ഹിറോമിക്സ് - നൈറ്റ്ക്ലബ് അതിഥിയായി വേഷമിടുന്നു .
അകിര യമഗുച്ചി -ഹോട്ടൽ ബെൽബോയ് ആയി വേഷമിടുന്നു.
വിശകലനം വിഷയങ്ങൾ
അദ്ദേഹം കെണിയിൽപെട്ടിരിരിക്കുകയായിരുന്നു.......
നിങ്ങൾ ഒരു വിദേശ രാജ്യത്തേക്ക് പോകുമ്പോൾ, തികച്ചും ഒരു വിദേശിയായി നിക്കുമ്പോൾ  നിങ്ങളിൽ തന്നറിവ് ഉണ്ടാവുകയും അത്  ഒരു വലിയ ആഘാതം സൃഷ്ടിക്കുകയും ചെയ്യുന്നു.
"ദൈവമേ! ഇവിടെ ഞാൻ
 മാത്രമേ ഉള്ളൂ" അവിടെ ആരുമില്ല, അയൽക്കാർ, സുഹൃത്തുക്കൾ, ഫോൺ കോളുകൾ—റൂം സേവനം മാത്രം.
ബിൽ മുറെ ബോബ് ഹാരിസിനെ കുറിച്ച സംസാരിച്ചത്
ചിത്രത്തിന്റെ എഴുത്തുകാരിയും സംവിധായകയുമായ സോഫിയ കൊപ്പോള ലോസ്റ്റ് ഇൻ ട്രാൻസ്ലേഷനെ "കാര്യങ്ങൾ വിച്ഛേദിക്കപ്പെടുകയും സമ്പർക്കനിമിഷങ്ങൾ തേടുകയും ചെയ്യുന്ന" ഒരു കഥയായി വിശേഷിപ്പിച്ചു, ഈ കാഴ്ചപ്പാട് നിരൂപകരും പണ്ഡിതന്മാരും ഒരുപോലെ പങ്കിടുന്നു.
സാംസ്കാരികമായി, ജപ്പാനിലെത്തിയ ബോബും ചാർലറ്റും സാംസ്കാരിക ആഘാതംന്റെ ഫലമായി, വിഷമമായ അനുഭവങ്ങളിലൂടെ കടന്നുപോകുന്നു.
ബോബിന് ഒരു ജാപ്പനീസ് പ്രചാരണ സംവിധായകനുമായുള്ള ഇടപെടലിൽ പരിഭ്രതനാകുകയും,ആ സംഭാഷണങ്ങളുടെ അർത്ഥം വിവർത്തകനാൽ വിവർത്തനത്തിൽ നഷ്ടപ്പെടുന്നു എന്ന് മനസ്സിലാകുന്നു.
കൂടാതെ, ചുറ്റുമുള്ള മാറ്റങ്ങൾ കാരണം ഉറക്കമില്ലാത്ത രാത്രികളും അവർ അനുഭവിക്കുന്നു.
അതിനെ അതിനെ മറികടക്കാനാണ് ഇരുവരും ഹോട്ടൽ ബാറിൽ സമയം ചിലവൊഴിക്കുന്നത്.
എന്നാൽ അവരുടെ  അവസ്ഥയെ ആഴത്തിൽ മനസ്സിലാക്കുമ്പോൾ അവർ ഒറ്റപ്പെടലും വേർപാടും അനുഭവിക്കുന്നു
ബോബും ചാർലറ്റും ദാമ്പത്യ ജീവിതത്തിലുള്ള പ്രശ്നങ്ങളാൽ സമാനമായ വ്യക്തിത്വ പ്രതിസന്ധികൾ നേരിടുന്നു.
ചാർലറ്റിന് തന്റെ ജീവിതത്തിന്റെ ഭാവിയെ ഓർത്ത് ,ലോകത്ത് എന്ത പങ്ക് സ്വീകരിക്കണം എന്ന് ആത്മനിരീക്ഷണത്തിൽ ഏർപ്പെടുന്നു.
എന്നാൽ ബോബിന് തന്റെ ചലച്ചിത്ര താരപദവി നഷ്ടപ്പെടുന്നതിന്റെ ചിന്ത നിരന്തരമായി അയാളെ അലട്ടുന്നു.
ഇതുവരെ നിർവചിക്കപ്പെട്ട  വ്യക്തിത്വത്തിൽ നിന്ന് അയാൾക്ക് വിഡദീകരണം അനുഭവപ്പെടുന്നു
വിദേശത്തലിന്റെ പങ്കിട്ട അനുഭവങ്ങൾ ബോബിനും ചാർലറ്റിനും ഇടയിൽ വ്യക്തിഗത ബന്ധം വളർത്തുന്നതിനുള്ള പൊതുവേദി സൃഷ്ടിക്കുന്നു.
ചാർലറ്റ് ബോബിനെ ടോക്യോയിലെ രാത്രിജീവിതം അനുഭവിക്കാൻ ക്ഷണിക്കുമ്പോൾ, അവൾ നഗരത്തിൽ നിന്നുള്ള അദ്ദേഹത്തിന്റെ ദൂരത്വം കുറയ്ക്കുകയും ചെറിയ നിമിഷങ്ങളിൽ ഒന്നിച്ചുള്ള ബന്ധം രൂപപ്പെടുകയും ചെയ്യുന്നു.
എല്ലാവരും  ചെലവഴിക്കുന്ന കുറച്ച് സമയത്തിനിടയിൽ, തങ്ങളുടെ ജീവിതത്തിൽ ഏറെ ആഴത്തിലുള്ള എന്തെങ്കിലും അന്വേഷിക്കുന്നതിൽ ഒന്നിച്ചുള്ളവരാണെന്ന് ഓരോന്നും മനസ്സിലാക്കുന്നു.
കോപ്പോള  അവരുടെ കണ്ടുമുട്ടലിനെക്കുറിച്ച് സംസാരിക്കുമ്പോൾ, പറഞ്ഞു, "ഒരുപാട് പേർക്കും ഉണ്ടായിരിക്കും പ്രതീക്ഷിക്കാത്ത ഒരാളുമായി മികച്ച ദിവസങ്ങൾ ഉണ്ടായിരിക്കുന്ന നിമിഷങ്ങൾ. പിന്നീട് നിങ്ങൾ നിങ്ങളുടെ യഥാർത്ഥ ജീവിതത്തിലേക്ക് മടങ്ങിപ്പോകണം, പക്ഷേ അത് നിങ്ങളിൽ ഒരു മുദ്ര പതിപ്പിക്കുന്നു. അതാണ് അതിനെ അത്ര മധുരിതമാകുന്നത്."
സിനിമയെക്കുറിച്ച് ഒരു പുസ്തകം എഴുതിയ പണ്ഡിതനായ ജിയോഫ് കിംഗ്, കേന്ദ്ര കഥാപാത്രങ്ങളുടെ അനുഭവങ്ങൾ വിദ്വദ്പരിഷദ് സംബന്ധിയായ
വിദഗ്ധരുടെ വ്യത്യസ്ത വ്യാഖ്യാനങ്ങൾക്ക് ലോസ്റ്റ് ഇൻ ട്രാൻസ്ലേഷൻ നൽകുന്ന ഒരു ഘടകമാണെന്ന് അഭിപ്രായപ്പെടുന്നു.
ഒരാളുടെ ജീവിതത്തിലും ബന്ധങ്ങളിലും "അഭാവം" ഉൾക്കൊള്ളാൻ ഈ ചിത്രം പ്രോത്സാഹിപ്പിക്കുന്നുവെന്ന് വാദിച്ചുകൊണ്ട് ടോഡ് മക്ഗോവൻ ഒരു ലക്കാനിയൻ മനോവിശ്ലേഷണ വീക്ഷണകോണിൽ നിന്ന് സിനിമ വായിക്കുന്നു.
ടോക്കിയോയെക്കുറിച്ചുള്ള കൊപ്പോളയുടെ ചിത്രീകരണത്തെ "അമിതമായി കുമിഞ്ഞുകൂടുന്ന ഒരു നഗരമായി" അദ്ദേഹം വിവരിക്കുന്നു, ഇത് സംതൃപ്തിയുടെ ശൂന്യമായ വാഗ്ദാനം നൽകുന്നു.
യുവത്വത്തിന്റെ പ്രശ്നങ്ങൾ ഉയർത്തിക്കാട്ടുന്നതിലൂടെ ഫെമിനിസ്റ്റ് തത്ത്വചിന്തകനായ ലൂസ് ഇരിഗരെയുടെ ചിന്തയെ പ്രചോദിപ്പിക്കുന്നതാണ് ലോസ്റ്റ് ഇൻ ട്രാൻസ്ലേഷൻ എന്ന് വാദിച്ചുകൊണ്ട് ലൂസി ബോൾട്ടൺ ഒരു ഫെമിനിസ്റ്റ് വായന വാഗ്ദാനം ചെയ്യുന്നു.
ഷാർലറ്റിന്റെ സ്ത്രീ ആത്മനിഷ്ഠതയുടെ സങ്കീർണ്ണമായ ഛായാചിത്രവും വ്യക്തിഗത ആവിഷ്കാരത്തിനായുള്ള കഥാപാത്രത്തിന്റെ അന്വേഷണത്തിന്റെ ശുഭാപ്തിവിശ്വാസവും ഈ ചിത്രം നൽകുന്നുവെന്ന് അവർ വാദിക്കുന്നു.
ലോസ്റ്റ് ഇൻ ട്രാൻസ്ലേഷൻ അതിന്റെ ആഖ്യാന ഘടനയുടെ അടിസ്ഥാനത്തിൽ വിശാലമായി പരിശോധിക്കപ്പെട്ടിട്ടുണ്ട്.
ഹോളിവുഡ് മുഖ്യധാരയിലെ സിനിമകളുമായി താരതമ്യപ്പെടുത്തുമ്പോൾ ഇതിൽ കുറച്ച് കഥാപ്രസംഗങ്ങൾ മാത്രമേ ഉള്ളൂ എന്ന് അനേകം വിവരകർത്താക്കൾ  അഭിപ്രായപ്പെടുന്നു.
കേന്ദ്ര കഥാപാത്രങ്ങളെ ബാധിക്കുന്ന കുറച്ച് "ബാഹ്യ" തടസ്സങ്ങളോടെയാണ് ആഖ്യാന സംഭവങ്ങൾ കൂടുതലും ശ്രദ്ധ കേന്ദ്രീകരിക്കുന്നത്.
സാഹിത്യ നിരൂപകനായ സ്റ്റീവ് വൈൻബെർഗ് വാദിക്കുന്നത് "കഥയുടെ കണ്ണികൾ യഥാർത്ഥത്തിൽ അവിടെയുണ്ട്, അവ മൂലകാരണംവും അതിന്റെ പരിണാമമായി ബന്ധമില്ല. ഒരു എപ്പിസോഡിന്റെ അവസാനത്തിൽ ശേഖരിക്കപ്പെടുകയും അടുത്തതിലേക്ക് തുടരുകയും ചെയ്യുന്ന വികാരങ്ങളാൽ അവ രൂപപ്പെടുന്നു" എന്നാണ്.
ഒരു അടുപ്പമുള്ള നിമിഷത്തിന്റെ ഗുണങ്ങൾക്ക് കഥ ഊന്നൽ നൽകണമെന്ന് താൻ ആഗ്രഹിക്കുന്നുവെന്നും "അവരെ വേർതിരിക്കുന്ന ഒരു യുദ്ധം" പോലുള്ള മഹത്തായ ആഖ്യാന ഉപകരണങ്ങൾ കഥാപാത്രങ്ങളിൽ അടിച്ചേൽപ്പിക്കാൻ താൻ ആഗ്രഹിക്കുന്നില്ലെന്നും കോപ്പോള പറഞ്ഞു.
മുഖ്യധാരാ റൊമാന്റിക് സിനിമകളുടെ കൺവെൻഷനുകളെ ധിക്കരിച്ചതിനും ലോസ്റ്റ് ഇൻ ട്രാൻസ്ലേഷൻ ശ്രദ്ധിക്കപ്പെട്ടിട്ടുണ്ട്.
ക്ലാസിക് റൊമാന്റിക് കോമഡി ദമ്പതികൾക്ക് ഭാവിയുണ്ടെന്ന് പ്രേക്ഷകർക്ക് ഉറപ്പ് നൽകുന്നുവെന്ന് ചലച്ചിത്ര ചരിത്രകാരനായ വെൻഡി ഹാസ്ലെം എഴുതുന്നു, എന്നാൽ പ്രധാന കഥാപാത്രങ്ങളെ ഒന്നിപ്പിക്കാൻ വിസമ്മതിച്ചുകൊണ്ട് കൊപ്പോള പ്രതീക്ഷകളെ ധിക്കരിക്കുന്നു.
ബോബും ഷാർലറ്റ് തമ്മിലുള്ള ലൈംഗിക ഉപഭോഗത്തിന്റെ അഭാവം  അവരുടെ ജോടി മാധൂര്യപൂര്ണമോ അതോ സ്നേഹപൂര്ണമോ ആണെന്ന് നിർണ്ണയിക്കുന്നതിനെ അസ്പഷ്ടമാക്കുന്ന ഘടകങ്ങളിൽ ഒന്നാണെന്ന് കൊപ്പോള  എടുത്തുപറയുന്നു.
കഥാപാത്രങ്ങൾ അവസാനമായി വിടപറയുന്ന സമാപന സീക്വൻസിനെക്കുറിച്ച് എഴുതുമ്പോൾ ഹാസ്ലെം വാദിക്കുന്നു, "പരമ്പരാഗതമായി മുഖ്യധാരാ സിനിമയിൽ, ചുംബനം..... പ്രണയത്തിന്റെ നിർണായക നിമിഷത്തെ സൂചിപ്പിക്കുന്നു. എന്നാൽ സമകാലിക ആന്റി-റൊമാൻസ് റൊമാൻസിന്റെ ഈ പുതിയ തരംഗത്തിൽ, ചുംബൻ അവ്യക്തതയെ സൂചിപ്പിക്കുന്നു".
അക്കാദമിക് നിക്കോളാസ് വൈ. ബി. വോങ് പറയുന്നത്, ചിത്രത്തിൻറെ "ഹൃദയസ്പർശിയും നാടകീയവുമായ (കഥാപാത്രങ്ങൾ തമ്മിലുള്ള ബന്ധം" പ്രണയത്തിൻറെ ഒരു ആധുനികാനന്തര ഛായാചിത്രത്തെ പ്രതിനിധീകരിക്കുന്നു.